Авар мац1 9класс (13.02.2021)

Тема: Ишалъул куцлъун т1аджубараб предложение.

Дарсил мурадал:

1. Жубараб предложениялъул х1акъалъулъ щварал баянал такрар, щула гьари;

Ишалъул куцлъун т1аджурарал предложениязул х1акъалъулъ баянал кьей;

Тексталъулъ гьел предложениял ратизе ругьун гьари;

Дееприч. сверелги ишалъул куцлъун т1аджубараб предложенияги цоцаздаса бат1а гьабизе малъи;

Гьединаб предложениялъулъ лъалхъул ишара лъеялъул ругьунлъаби рач1инари;

2. Калам ва пикру цебет1езаби;

3. Рах1дал мац1алдехун рокьи ц1ик1к1инаби.

Дарсил ин.

1. БАЙБИХЬИ

- Салам кьей

-Лъимал, жакъасеб нилъерго дарсие эпиграфлъун дица росун руго гьадинал раг1аби:

Гьит1инго босараб лъай

-ганч1ида бик1араб накъищ .

(кици)

-Кинха, лъимал, нужеда бич1ч1уна гьел раг1абазул маг1на?

-бит1ун буго, лъимал. Гьеб ккола , гамач1ги бик1ун хъвараб жо гьелда т1аса сунцаниги чурун унарин , гьеб кидаго гьениб хут1улин. Гьединго лъимал, гит1инго нилъее щвараб лъайги нилъер рек1елъ щулаго хут1улин.

-Диди ккола жакъасеб дарсидаги нужее г1умруялъул нухда х1ажатаб цо кинаб бугониги лъай щвелин ва гьеб нужер пикрабалъ щулаго хут1илин.

2. АРАБ МАТЕРИАЛ ТАКРАР ГЬАБИ

А) тетрадазда х1алт1ул хал гьаби.

-Рач1а гьанже , лъимал, нилъеца хал гьабила нужее араб дарсида рокъобе кьун бук1араб х1алт1ул.

-Кинаб х1алт1и бук1араб нужее рокъобе кьун?

-Кинаб темагун лъай-хъвай ккун бук1араб?(бит1ун буго , опред т1адж.предл.) )

Б) «Кластер» къаг1ида х1алт1изаби

-Дие бокьун буго,лъимал,нужеда гьеб тема кин бич1ч1ун бугебали хал гьабизе ц1ияб къаг1ида х1алт1изабизе «КЛАСТЕР». Дица нужер щибаб

къокъаялъухъе кьолел руго т1анчал, нужеца гьеб темаялъул х1акъалъулъ нужедаго лъалеб кинабго жо гьеб т1анчида бихьизабизе ккола. Нужее

гьелъие кьолеб буго 3-4 минут . гьеб т1убан хадуб нужер къокъаялъулъа ц о чи цеве вахъуна ва нужецаго гьениб бихьизабураб(хъвараб) жо

бицуна . нужеца гьеб кинацаго , дандги бан, цадахъ рекъон гьабизе ккола , лъимал.

- Лъик1 буго , лъимал, гьеб х1алт1иги нужеда бажарун буго раг1алде щвезабизе, цо-цо гъалат1 ккеч1елги гьеч1о, гьездаги жидерго гьалмагъза-

Баздасан раг1ана жидецаго гьоркьоб биччараб жоялъул х1акъалъулъ.

3.Ц!ИЯБ ТЕМА

-Гьанже, лъимал, жакъасеб нилъер дарсил тема лъазе кканахъа нужеца бицине ккола, кинаб предложениялъул членалъе лъолеб гьаб к1иябго суал. Рач1а нилъеца рак1алде щвезаризин. Лъица абилеб, лъимал?(х1алалъул суалал)

-Бит1ун буго лъимал. Гьел руго х1алалъул суалал. Х1алалги, лъимал, нилъер руго бат1и-бат1иял.

-Бак1алъул

-Заманалъул

-Г1илла-мурадалъул

КИН? ЩИБ КУЦАЛДА? Кинаб х1алалъул суалалха кколел, лъимал? Щиб гьез бих1изабулеб? Бит1ун буго, лъимал, гьез бихьизабула иш лъугьараб куц. Кинха ,лъимал, нужеда кколеб , жакъа нилъер дарсил тема кинабдай бук1ина?

- бит1ун буго , жакъа нилъер дарсил тема буго «ИШАЛЪУЛ КУЦЛЪУН Т!АДЖУБАРАБ ПРЕДЛОЖЕНИЕ»

-Кинха, лъимал, нужеда ккола гьеб тема нилъер бугони , кинал мурадал да нилъер жакъасеб дарсил рук1ина?

-Рит1ун руго лъимал гьелги, т1аде гьалцоял мурадалги рук1ине руго нилъер жакъа.

-Ишалъул куцлъун т1аджурараб предложениялъул х1акъалъулъ баянал лъазе;

**Масъалаби:**

-Синтаксисияб разбор гьабизе;

-Бет1ералдаса т1аджубараб предложение бат1а бахъизе лъазе;

-Лъалхъул ишараби лъеялъул къаг1идаби лъазе;

-Деепричастияб сверелги ишалъул куцлъун т1аджубараб предложениеги цоцаздаса бат1а бахъизе лъазе;

Тетрадазда х1алт1и.

Доскаялда хъвала число, тема « ИШАЛЪУЛ КУЦЛЪУН Т!АДЖУБАРАБ ПРЕДЛОЖЕНИЕ»

А) Предложениязул разбор.

1. Накабазда квералги ч1ван, Азарханаялъухъ ялагьана Катурай.

2.Ясалъ нуц1а рагьана, гьаракьго бахъинч1ого.

3. Гулишатица, нуц1аги къан, рукъ сверана.

Х1инкъадго юргъаналда гъоркьанги яккун, Мария мух1канго г1енеккана.

ШАРАДАБИ

1. «ТI» - ялдалъун байбихьани,

Бицатаб дир антоним.

«ТI» - ги хисун «ХI» хъванани,

ХъачIаб ккола дир антоним.

2. «Кь»-ялдасан байбихьани,

Г1орда т1ад бук1уна гьеб,

«Кь» хисун «Къ» хъванани 24саг1ат гьеб .

3. «Гъ» х1арпгун байбихьани ,ясалъул бук1уна гьеб ,«Гъ» хисун «К1» хъванани таргьидаги бук1уна

4.Ц1ияб тема щула гьаби.

А) Предложениязда т1ад х1алт1и.

- Гьанже , лъимал, нилъецаго бицараб жо щула гьабизе, дица нужее кьезе буго гьадинаб х1алт1и. Гьале нужее кьун буго 4предл. Т1адкъай буго предл-л ц1алун лъалхъул ишарабиги лъун хъвазе. Бет1-ги т1адж-ги предл.батизе.

- Гьанже хал гьабилаха , лъимал, нужер х1алт1ул. Щибаб къокъаялдаса цо-цо ц1алдохъан вахъун, цо-цо предл-л анализ гьабила.

-4-леб предложениялъул разбор лъица гьабилеб , лъимал?

-Кинаб предложениеха гьеб , лъимал?

-(Г1адатаб)

Сундасан нужеда гьеб бич1ч1араб? ( т1охдаса гъоркьеги лъугьун –абураб рахъалда гъорлъ гьеч1о жинддирго подл-е яги бит1.доп.) Гьединлъидал гьеб гьениб дееприч-яб св-ллъун ккун буго. Ва предл-е буго г1адатаб.

Б)Ц1иял раг1аби –тарбия кьей.

В) Творческияб х1алт1и.

Дица кьурал ишалъул куцлъун т1адж-л предл-зе т1анк1ал ругел бак1азда нужеца ургъила бет1ерал предложениял.

* ***1.Дваргъан нуц1аги рагьун …***
* ***2.Хадув чи г1унт1уларедухъ, …***
* ***3. Кваназе квенги кьун,…***
* ***4. Берталъ загьруги кьун ,…***
* ***5. Къаси нахъалъизег1ан хабар –к1алалдаги рук1ун,…***

РЕФЛЕКСИЯ

-Гьанже, лъимал,нилъеца цадахъ, дарсил байбихьуда лъун рук1ана нилъерго дарсие мурадал. Нилъеца гьел кинаб къадаралдадай т1уран ругоян хал гьабилаха нилъеца гьанже.

Слайдалда мурадал раккизарила.

-Ишалъул куцлъун т1аджурараб предложениялъул х1акъалъулъ баянал лъазе;

**Масъалаби:**

-Синтаксисияб разбор гьабизе;

-Бет1ералдаса т1аджубараб предложение бат1а бахъизе лъазе;

-Лъалхъул ишараби лъеялъул къаг1идаби лъазе;

-Деепричастияб сверелги ишалъул куцлъун т1аджубараб предложениеги цоцаздаса бат1а бахъизе лъазе;

-Х1аллъун т1адж-б предл-л суалал ккола…(КИН? ЩИБ КУЦАЛДА?)

-Лъалхъул ишарабаз гьеб бат1а гьабула…

-Дееприч-яб св-лъ я подлежащее, я бит1араб дополнение…

ТЕСТОВИЯБ Х1АЛТ1И.

ТЕСТОВИЯБ Х1АЛТ1И

**1Кинал суалал лъолел ишалъул куцлъун т1аджубараб предложениялъе?**

А) щай? Сундуе г1оло?

Б) Кин? Щиб куцалда?

В)Щиб?

**2.Бет1ераб предложениялдаса кин т1езабулеб ишалъул куцлъун т1аджубараб предложение?**

А)Цебехун ккун бугони

Б) Хадуб кун бугони

В) Кибехун ккун бугониги

**3.Ишалъул куцлъун т1аджубараб предложение кинаб?**

А)Ват1ан хириязе хвел бук1унареб.

Б) Ц1ц1е к1анц1аралъусан , бурут1ги к1анц1ула.

В)Кверги хьваг1ун,Кавсарат т1урун ана.

**4.Деепричастияб сверел гъорлъ бугеб предложение бате.**

А) Ц1адал къали гьекъеч1ес бакъул кеп босуларо.

Б)Т1охдаса гъоркьеги рещт1ун,гьев хех рокъове ана.

В)Лъимал аралъуве ,Малланасрудинги ун вуго.

**5. Ишалъул куцлъун т1аджубараб предложениялъул сказуемоелъун г1емерисеб мехалда щиб ккун бук1унеб?**

А) бат1и-бат1иял формабазда деепричастие

Б) причастие

В) глагол

РОКЪОБЕ Х1АЛТ1И.

* § 57
* хIалтIи №208
* «Хазина» асаралдаса ишалъул куцлъун т1аджубараб 2 предложение хъвазе